[image: image1.png]ROMANIA




Parlamentul  României

Camera  Deputaţilor

Comisia pentru industrii si servicii

Bucureşti 15.05.2013                                                                                                                                                                                 23/163/2013
AVIZ
asupra proiectului de Lege privind aprobarea Ordonanţei de urgenţă a Guvernului nr. 18/2013 pentru desemnarea entităţii publice care exercită, în numele statului, calitatea de acţionar la Compania Naţională de Transport al Energiei Electrice “Transelectrica“ – S.A. şi la Societatea Naţională de Transport Gaze Naturale “Transgaz“ S.A. Mediaş
În conformitate cu prevederile art. 95 şi 115 din Regulamentul Camerei Deputaţilor, republicat,  Comisia pentru industrii şi servicii, a fost sesizată  pentru dezbatere şi avizare în procedură de urgenţă, cu proiectul de Lege privind aprobarea Ordonanţei de urgenţă a Guvernului nr. 18/2013 pentru desemnarea entităţii publice care exercită, în numele statului, calitatea de acţionar la Compania Naţională de Transport al Energiei Electrice “Transelectrica“ – S.A. şi la Societatea Naţională de Transport Gaze Naturale “Transgaz“ S.A. Mediaş, transmis  cu adresa nr. PLx 115/22.04.2013 şi înregistrat cu nr. 23/163/22.04.2013.

Avizul comisiei urmează să fie trimis Comisiei pentru politică economică, reformă şi privatizare,  şi Comisiei pentru  buget, finanţe şi bănci, care sunt sesizate în fond.
Senatul în calitate de primă cameră sesizată a adoptat acest proiect de Lege în şedinţa din 15 aprilie  2013.

Proiectul de ordonanţă de urgenţă are ca obiect  desemnarea entităţii publice care exercită, în 

numele statului, calitatea de acţionar la Compania Naţională de Transport al Energiei Electrice “Transelectrica“ – S.A. şi la Societatea Naţională de Transport Gaze Naturale “Transgaz“ S.A. Mediaş, prin trecerea acţiunilor deţinute de stat la cele două companii naţionale, din administrarea Ministerului Economiei în administrarea Ministerului Finanţelor Publice
Consiliul Legislativ a avizat favorabil proiectul de lege, cu unele observaţii şi propuneri, aviz transmis cu adresa nr.177 din 20 martie 2013.
Potrivit prevederilor art.61 din Regulamentul Camerei Deputaţilor, republicat, cu modificările şi completările ulterioare, Comisia pentru industrii şi servicii a dezbătut proiectul de lege menţionat mai sus în şedinţa din data de  15.05.2013.                                                                                                
           În urma dezbaterilor, membrii comisiei au hotărât, cu majoritate de voturi, să avizeze favorabil
proiectul de Lege privind aprobarea Ordonanţei de urgenţă a Guvernului nr. 18/2013 pentru desemnarea entităţii publice care exercită, în numele statului, calitatea de acţionar la Compania Naţională de Transport al Energiei Electrice “Transelectrica“ – S.A. şi la Societatea Naţională de Transport Gaze Naturale “Transgaz“ S.A. Mediaş, cu amendamente admise, prezentate în ANEXA.

În raport de obiectul şi conţinutul său, proiectul de lege face parte din categoria legilor ordinare. 
           Conform prevederilor art. 75 alin.(1) şi (3) din Constituţia României, republicată şi ale art.92 alin. (9) din Regulamentul Camerei Deputaţilor, republicat, cu modificările şi completările ulterioare, Camera Deputaţilor este Cameră Decizională.
ANEXA
  A M E N D A M E N T E      A D M I S E

	Nr.

crt.
	Text OUG nr.18/2013
	Text adoptat de Senat
	Amendamente propuse
	Motivaţia

	0
	1
	2
	3
	4

	1.
	
	Titlul Legii

LEGE 

privind aprobarea Ordonanţei de urgenţă a Guvernului nr. 18/2013 pentru desemnarea entităţii publice care exercită, în numele statului, calitatea de acţionar la Compania Naţională de Transport al Energiei Electrice "Transelectrica" - S.A. şi la Societatea Naţională de Transport Gaze Naturale "Transgaz" - S.A. Mediaş

	
	

	2.
	
	Articol unic. – 
Se aprobă Ordonanţa de urgenţă a Guvernului nr. 18 din 27 martie 2013 pentru desemnarea entităţii publice care exercită, în numele statului, calitatea de acţionar la Compania Naţională de Transport al Energiei Electrice "Transelectrica" - S.A. şi la Societatea Naţională de Transport Gaze Naturale "Transgaz" - S.A. Mediaş, publicată în Monitorul Oficial al României, Partea I, nr.176 din 1 aprilie 2013, cu următoarea modificare:
	Art.I
Se aprobă Ordonanţa de urgenţă a Guvernului nr. 18 din 27 martie 2013 pentru desemnarea entităţii publice care exercită, în numele statului, calitatea de acţionar la Compania Naţională de Transport al Energiei Electrice "Transelectrica" - S.A. şi la Societatea Naţională de Transport Gaze Naturale "Transgaz" - S.A. Mediaş, publicată în Monitorul Oficial al României, Partea I, nr.176 din 1 aprilie 2013, cu următoarele modificări:
	

	3.
	ORDONANŢĂ DE URGENŢĂ pentru desemnarea entităţii publice care exercită, în numele statului, calitatea de acţionar la Compania Naţională de Transport al Energiei Electrice "Transelectrica" - S.A. şi la Societatea Naţională de Transport Gaze Naturale "Transgaz" - S.A. Mediaş

Având în vedere necesitatea respectării principiilor separării calităţii de acţionar la operatorii economici care desfăşoară activitatea de producere şi furnizare a electricităţii şi gazelor naturale, pe de o parte, de calitatea de acţionar la operatorii economici de transport al electricităţii şi gazelor naturale, pe de altă parte, statuate la nivelul legislaţiei obligatorii a Uniunii Europene prin Directiva 2009/72/CE a Parlamentului European şi a Consiliului din 13 iulie 2009 privind normele comune pentru piaţa internă a energiei electrice şi de abrogare a Directivei 2003/54/CE, iar la nivelul legislaţiei naţionale prin prevederile Legii energiei electrice şi a gazelor naturale nr.123/2012,
deoarece competenţele şi atribuţiile în domeniul implementării managementului privat la companiile naţionale, care fac obiectul prezentei ordonanţe de urgenţă, sunt stabilite prin acte normative de nivelul legii, iar Ministerul Economiei exercită, prin Oficiul Participaţiilor Statului şi Privatizării în Industrie, conform legislaţiei în vigoare, atribuţiile de autoritate publică tutelară pentru acestea,întrucât este prioritară evitarea demarării de către Comisia Europeană a unei eventuale proceduri de infringement împotriva României pentru nerespectarea acestor principii, ţinând cont de atributul suveran al Guvernului României de a administra proprietatea privată a statului, 
ţinând cont că, în baza actelor normative sus-amintite, Oficiul Participaţiilor Statului şi Privatizării în Industrie a derulat, în numele Ministerului Economiei, în domeniul respectiv, o serie de proceduri şi etape al căror termen de finalizare constituie angajamente convenite de Guvernul României în cadrul acordurilor de finanţare încheiate cu Fondul Monetar Internaţional şi cu Uniunea Europeană,
luând în considerare faptul că nerespectarea acestor termene ar atrage încălcarea angajamentelor asumate în cadrul acordurilor cu instituţiile financiare internaţionale, dată fiind importanţa atât pe plan extern, cât şi intern a onorării acestor acorduri, criteriu de care depinde încheierea pe viitor a unor alte înţelegeri similare,
în considerarea faptului că aspectele mai sus menţionate constituie o situaţie extraordinară a cărei reglementare nu poate fi amânată, impunându-se adoptarea de măsuri imediate pe calea ordonanţei de urgenţă pentru asigurarea respectării principiilor europene şi a angajamentelor asumate prin acorduri internaţionale,

	Nemodificat
	1. Paragraful 1 al preambulului se modifică şi va avea următorul cuprins:
Având în vedere necesitatea respectării principiilor separării calităţii de acţionar la operatorii economici care desfăşoară activitatea de producere şi furnizare a energiei electrice şi gazelor naturale, pe de o parte, de calitatea de acţionar la operatorii economici de transport al energiei electrice şi gazelor naturale, pe de altă parte, statuate la nivelul legislaţiei obligatorii a Uniunii Europene prin Directiva 2009/72/CE a Parlamentului European şi a Consiliului din 13 iulie 2009 privind normele comune pentru piaţa internă a energiei electrice şi de abrogare a Directivei 2003/54/CE, şi prin Directiva 2009/73/CE a Parlamentului European şi a Consiliului din 13 iulie 2009 referitoare la normele comune pentru piaţa internă în sectorul gazelor naturale şi de abrogare a 2003/55/CE, iar la nivelul legislaţiei naţionale prin prevederile Legii energiei electrice şi a gazelor naturale nr. 123/2012,”…

	


	0
	1
	2
	3
	4

	4.
	Art. 3 (1) De la data realizării transferului dreptului de administrare în condiţiile art. 1 şi 2, Ministerul Finanţelor Publice exercită toate drepturile şi îşi asumă toate obligaţiile ce decurg din calitatea de acţionar al statului la societăţile prevăzute la art. 1 şi 2.
(2) Reprezentanţii statului în adunarea generală a acţionarilor sunt numiţi şi revocaţi prin ordin al ministrului finanţelor publice.
(3) Participarea reprezentanţilor prevăzuţi la alin. (2) în şedinţele adunării generale a acţionarilor se face pe baza şi în limitele mandatului primit prin ordin al ministrului finanţelor publice.
(4) În exercitarea atribuţiilor decurgând din calitatea de acţionar la societăţile comerciale nominalizate la art. 1 şi 2, Ministerul Finanţelor Publice va acţiona în concordanţă cu politicile şi strategia în domeniul energiei şi gazelor naturale elaborată de ministerul de resort în conformitate cu prevederile Legii energiei electrice şi a gazelor naturale nr.123/2012.

	Nemodificat
	2. La art.3, alin (4) se abrogă


	

	5.
	__________
	___________
	3. După articolul 3, se introduc două articole noi – art. (31) şi (32) – cu următorul cuprins:

“Art.31 – (1) Prin excepţie de la prevederile art.6 lit.g) din Legea energiei electrice şi a gazelor naturale nr. 123/2012, autoritatea contractantă privind concesionarea activelor reţelei electrice de transport şi a terenurilor pe care aceasta este amplasată este Ministerul Finanţelor Publice.

(2) În aplicarea prevederilor alin.(1), drepturile şi obligaţiile Ministerului Economiei şi Comerţului decurgând din Contractul de concesiune nr.1 din 29 iunie 2004 încheiat între acesta şi Compania Naţională de Transport al Energiei Electrice “Transelectrica” S.A. vor fi preluate de Ministerul Finaţelor Publice, în calitate de concedent, prin încheierea unui act adiţional semnat de toate părţile implicate.”

	

	6.
	
	
	“Art.32 – (1) Prin excepţie de la prevederile Legii nr. 238/2004 a petrolului, autoritatea contractantă privind concesionarea conductelor magistrale, instalaţiilor, echipamentelor şi dotărilor aferente sistemului naţional de transport gaze naturale şi a activităţii de operare a sistemului naţional de transport gaze naturale, este Ministerul Finanţelor Publice.
(2) În aplicarea prevederilor alin.(1), drepturile şi obligaţiile Agenţiei Naţionale pentru Resurse Minerale decurgând din Acordul de concesiune a conductelor magistrale, instalaţiilor, echipamentelor şi dotărilor aferente sistemului naţional de transport gaze naturale şi a activităţii de operare a  sistemului naţional de transport gaze naturale aprobat prin HG nr. 668/2002, cu modificările şi completările ulterioare, încheiat între aceasta şi Societatea Naţională de Transport gaze naturale “Transgaz “ S.A. Mediaş vor fi preluate de Ministerul Finanţelor Publice, în calitate de concedent, prin încheierea unui act adiţional semnat de toate părţile implicate.”
	

	7.
	Art. 5 (1) Se autorizează Ministerul Finanţelor Publice şi Ministerul Economiei să iniţieze şi să aprobe, după caz, toate operaţiunile şi demersurile necesare pentru trecerea acţiunilor deţinute de Compania Naţională de Transport al Energiei Electrice "Transelectrica" - S.A. la Societatea Comercială "Operatorul Pieţei de Energie Electrică" - S.A. - OPCOM şi la Societatea Comercială FORMENERG - S.A. în proprietatea statului şi administrarea Ministerului Economiei, cu respectarea prevederilor legale incidente.
(2) Dispecerul Energetic Naţional şi Dispeceratul Naţional de Gaze Naturale rămân în coordonarea metodologică şi funcţională a ministrului delegat pentru energie.

	La articolul 5, alineatul (2) se abrogă.
	4. Art.5. se abrogă 
	

	8.
	__________
	____________
	2. După articolul 5 se introduc trei noi articole, art.6-8 cu următorul cuprins:
„Art.6. La data intrării în vigoare a prezentei legi, Ministerul Finanţelor Publice preia calitatea de autoritate contractantă privind concesionarea reţelei de transport.
	Pentru a evita confuziile inerente asupra separării şi a certificării. Lit.g) a art.6 din Legea 123/2012 se modifică corespunzător

	9.
	___________
	___________
	Art.7. Costurile pentru efectuarea în Registrul Acţionarilor a menţiunilor prevăzute la art.1 şi 2 se suportă de Compania Naţională de Transport al Energiei Electrice „Transelectrica” – S.A şi de  Societatea Naţională de Transport Gaze Naturale „Transgaz” – S.A. Mediaş.
	

	10.
	____________
	___________
	Art.8. În termen de 6 luni de la realizarea certificării CNTEE Transelectrica SA de către ANRE după modelul ISO, Ministerul Finanţelor Publice în calitate de administrator al acţiunilor deţinute de stat la Transelectrica şi Ministerul Economiei în calitate de minister de resort vor realiza o evaluare a funcţionării Tranelectrica după modelul ISO şi, dacă este cazul, vor propune Guvernului adoptarea modelului de separare a proprietăţii conform art.9, alin.(1) din Directiva 2009/72/CE.”
	

	11.
	_________
	____________
	Art. II

Actele adiţionale prevăzute la art.31 şi 32 din Ordonanţa de urgenţă a Guvernului nr. 18/2013 se încheie în termen de 10 zile de la data intrării în vigoare a prezentei legi.
	

	12.
	__________
	___________
	Art.III

Anexa 2 privitoare la unităţile aflate în subordinea, în coordonarea sau sub autoritatea Ministerului economiei, lit D. – Unităţi care funcţionează sub autoritatea Ministerului Economiei, din Hotărârea Guvernului nr. 47/2013 privind organizarea şi funcţionarea Ministerului Economiei se modifică în sensul eliminării punctelor 24 şi 29.
	


VICEPREŞEDINTE,

                                                                                                                     Dumitru CHIRIŢĂ
Consilier,

Silvia Vlăsceanu,

Consilier parlamentar,

Viorica Petraşcu

